**KÖZSZOLGÁLTATÁSI SZERZŐDÉS**

mely létrejött egyrészről

**Körmend Város Önkormányzata** (Körmend, Szabadság tér 7., adószám: 15733610-2-18, törzsszám: 733612, képviseli Bebes István polgármester) mint megrendelő (a továbbiakbanMegrendelő),

másrészről a

Név:

Székhely:

Cg.szám:

adószám:

KÜJ szám:

KTJ szám:

minősítési engedély szám:

minősítési osztály:

képviseli

 mint közszolgáltató (a továbbiakban Közszolgáltató) között az alábbi feltételek szerint:

1. **A szerződés előzményei**

1.1. Felek megállapítják, hogy a Megrendelő önkormányzati feladatellátási körébe tartozik Körmend településen az ingatlanhasználóknál keletkező települési hulladék kezelésére hulladékkezelési közszolgáltatás (a továbbiakban: közszolgáltatás) szervezése, és fenntartása.

1.2. Felek megállapítják, hogy az Országos Hulladékgazdálkodási Közszolgáltatási Tervben meghatározott stratégiai célok megvalósítása érdekében a hulladékgazdálkodási közszolgáltatási feladatok ellátásának regionális modelljének keretében együttműködve kívánják a továbbiakban a közszolgáltatást megvalósítani.

1.3. A Közszolgáltató a hulladékgazdálkodással kapcsolatos feladatait (továbbiakban hulladékgazdálkodási közszolgáltatás) jelen közszolgáltatási szerződésben, valamint a mindenkor hatályos jogszabályokban, különösen, de nem taxatíven, a hulladékról szóló 2012. évi CLXXXV. törvényben (továbbiakban Ht.), a hulladékgazdálkodási közszolgáltatási tevékenység minősítéséről szóló 2013. évi CXXV. törvényben, a 385/2014. (XII. 31.) és a 317/2013. (VIII.28) Korm. rendeletben, a 13/2016. (V. 24.) NFM rendeletben, valamint az Országos Hulladékgazdálkodási Közszolgáltatási Tervben meghatározott előírásoknak megfelelően végzi.

1.4. Felek rögzítik, hogy Közszolgáltató a Ht. 34. § (3) bekezdésében előírt minősítési engedéllyel és az NHKV Zrt. által kiadott megfelelőségi véleménnyel rendelkezik.

1.5. A Közszolgáltató kijelenti, hogy a Nemzeti vagyonról szóló 2011. évi CXCVI. törvény alapján átlátható szervezetnek minősül.

1. **A szerződés szerinti közszolgáltatási tevékenység megnevezése**

2.1. Szerződő felek rögzítik azt, hogy jelen szerződés az alábbi hulladékgazdálkodási közszolgáltatási tevékenységre terjed ki:

A) a közszolgáltatás körébe tartozó háztartási hulladék (a háztartásokban képződő vegyes, elkülönítetten gyűjtött, valamint lomhulladék, ideértve a lakásokban, lakóingatlanokban, a pihenés, üdülés céljára használt helyiségekben, valamint a lakóházak közös használatú helyiségeiben és területein képződő hulladékot), valamint a háztartási hulladékhoz hasonló hulladék (az a vegyes, illetve elkülönítetten gyűjtött hulladék, amely a háztartásokon kívül képződik, és jellegében, összetételében a háztartási hulladékhoz hasonló) átvétele, gyűjtése, elszállítása, kezelése,

B) A Közszolgáltatónak a **kommunális hulladékot** hetente egyszer kell a lakosságtól átvennie és elszállítania.

C) A Közszolgáltató feladata „**sárga zsákos**” hulladékgyűjtés biztosítása, ennek keretében a közszolgáltatóval szerződött lakossági ügyfelek részére évente min. 12 db sárga zsák biztosítása térítésmentesen. A sárga zsákban elhelyezhető hulladékok: papír, kartondoboz, hullámpapír, élelmiszerek és kozmetikai cikkek papírdobozai, színes és fekete-fehér újság, szórólap, prospektus, irodai papír, füzet, műanyag, színes- és víztiszta PET palack, kupak (üdítős, ásványvizes), kozmetikai és tisztítószerek flakonjai (pl: samponos, öblítős, mosogatószeres), reklámszatyor, nylonzacskó, csomagolófólia, fólia (zsugor és strech), joghurtos, tejfölös és margarinos dobozok, fém-és italos kartondoboz, fém italos doboz (pl. üdítős, sörös, energiaitalos, tartós tej és üdítők dobozai (TetraPack), konzervdoboz. A Közszolgáltatónak ténylegesen minden „sárga zsákos” hulladék elszállításakor annyi új sárga zsákot kell adni az ingatlanhasználónak, amennyi sárga zsákot elszállított az ingatlan elől a Közszolgáltató. A közszolgáltató feladata a sárga zsákos hulladék összegyűjtése és elszállítása házról házra történő gyűjtés keretében, havonta egy alkalommal.

D) A Közszolgáltató feladata a **szelektív hulladékgyűjtő szigetekben** összegyűlt hulladék elszállítása az alábbi gyakorisággal:

1. üveghulladék: kéthetente
2. papírhulladék: négyhetente
3. műanyaghulladék: négyhetente.

A Közszolgáltató a szelektív hulladékgyűjtő szigetek mellett (szabálytalanul ) elhelyezett hulladékot köteles elszállítani azzal, hogy amennyiben a szelektív hulladékgyűjtő szigetek mellett szabálytalanul elhelyezett hulladék birtokosának személye ismert vagy ismertté válik, vele szemben a Közszolgáltató az elszállított hulladék mennyiségéhez és minőségéhez igazodó külön díj felszámítására jogosult. Amennyiben a hulladék birtokosának személye nem állapítható meg, a Közszolgáltató a számlát az Önkormányzatnak jogosult benyújtani, de szelektív hulladékgyűjtő szigetenként számítva évente 5 alkalommal a Közszolgáltató köteles Önkormányzatot terhelő díj felszámítása nélkül a szelektív hulladékgyűjtő szigetek mellett szabálytalanul elhelyezett hulladék elszállítására.

Szelektív hulladékgyűjtő szigetek találhatóak az alábbi körmendi utcákban:

1. Molnár Lajos u.

2. Bartók Béla ltp.

3.Bartók Béla utca (Reál boltnál)

4. Somogyi Béla utca (kisbolt mellett a Platán utcában)

5. Ady Endre utca

6. IV.Béla király utca/Bástya utca (Spar parkolóban)

7. Nemes Lipót utca/Rákóczi utca kereszteződés

8.Nefelejcs u.

9.Felsőberkifalu, Berki utca

10. Horvátnádalja: Dobogó utca

11. Nádaljai utca

12.Magyarnádaljai utca

Mindegyik gyűjtőszigeten üveg, műanyag és papír gyűjtőedényzet található.

E) A Közszolgáltató feladata, hogy 2021. január 1-étől **zöldhulladék begyűjtésének céljára** a lakosság számára zöldhulladék zsákot biztosítson térítés ellenében, a körmendi ügyfélszolgálati irodában. A Közszolgáltató feladata az egyes ingatlanok előtt kihelyezett zöldhulladék zsák elszállítása a lakosságtól havonta legalább egy alkalommal, egyébként jogszabályban előírtak szerinti gyakorisággal. A Közszolgáltatónak zöldhulladék zsák helyett zöldhulladékgyűjtő edényzetet (biohulladék gyűjtő barna színű edényzet) kell biztosítania az ezt igénylő lakos részére, a hulladékgyűjtő edény bérletének díját és feltételeit a Közszolgáltató állapítja meg.

F) A Közszolgáltató azon háztartásokban képződő **lomhulladékot,** amely gyűjtéséről illetve átvételéről a közszolgáltató egyéb módon nem gondoskodik, **lomtalanítás keretében** a háztartásoktól évente egy alkalommal veszi át, térítésmentesen. A lomtalanítást minden év május 30. napjáig el kell végeznie a Közszolgáltatónak. A háztartásoktól átvett lomhulladék átvételének és elszállításának (lomtalanítás) költsége része a közszolgáltatás díjának, standard díjelemként (lásd: nhkv.hu), így azért az Önkormányzat külön díjat nem fizet a Közszolgáltatónak. Az önkormányzati intézmények által kihelyezett lomhulladék elszállításáért a Közszolgáltató díjat számíthat fel az Önkormányzattal szemben.

G) A Közszolgáltató feladata továbbá a **Körmend, Rába parton található 2 db, 1100 literes konténer ürítése** (cseréje) díj ellenében, telítettség esetén, a konténerek telítettségét az Önkormányzat jelenti le a Közszolgáltatónál.

H) A Közszolgáltató feladata **ügyfélszolgálat (ügyfélfogadás) biztosítása** legalább 14 óra/hét időtartamban Körmenden úgy, hogy legalább kéthetente egyszer szombati napon is biztosítani kell az ügyfélfogadást legalább 5 óra időtartamban.

I) A Közszolgáltató feladata lakossági igény esetében a **kommunális és zöld (bio) hulladék** gyűjtésére szolgáló **hulladékgyűjtő edény bérletének biztosítása** az ezt igénylő lakos részére. A hulladékgyűjtő edény bérletének díját és feltételeit a Közszolgáltató állapítja meg.

J) A Közszolgáltató feladata a hulladékgazdálkodási közszolgáltatással érintett hulladékgazdálkodási létesítmények fenntartása, üzemeltetése, valamint a hulladékgazdálkodási közszolgáltatás ellátásához szükséges személyi és tárgyi feltételek biztosítása folyamatosan, a szerződés hatálya alatt.

2.3. A közszolgáltató csak az egyedi szerződésben részletezett, szabványos, használatra alkalmas hulladékgyűjtő edényzetben elhelyezett hulladékok kiürítésére köteles. Az edény méretét meghaladó mennyiségű hulladék gyűjtéséhez előnyomott zsákokat rendszeresít és értékesít a Közszolgáltató a lakosság részére.

2.4 Felek rögzítik, hogy a Közszolgáltató tevékenysége a Ht. és más vonatkozó jogszabályok rendelkezései szerint hulladékgazdálkodási közszolgáltatásnak minősül, amelynek igénybevétele a közszolgáltatási területen az ingatlanhasználók számára –a törvény erejénél fogva-kötelező.

2.5. A hulladékgazdálkodási közszolgáltatási tevékenység elvégzésére irányuló jogviszony a Közszolgáltató és a közszolgáltatás igénybevételére kötelezett természetes és jogi személyek között a szolgáltatás igénybevételével, illetve a törvény erejénél fogva jön létre. A jogviszonyt tényleges tartalommal ezen szerződés, és a vonatkozó jogszabályok töltik ki. A Közszolgáltató mindezen túl a természetes és jogi személyekkel egyedi szerződéseket is köthet.

2.6. A jelen szerződés szerinti hulladékgazdálkodási közszolgáltatás minőségi ismérveit a hulladékgazdálkodási közszolgáltatási tevékenység minősítéséről szóló 2013. évi CXXV. törvény 1. mellékletében meghatározott, ………… minősítési osztály megszerzéséhez szükséges követelmények alapján határozzák meg a szerződő felek.

2.7. *A Közszolgáltató a szerződés hatálya alatt:*

*a)*a közszolgáltatás folyamatos és teljes körű ellátására kötelezett,

*b)*a környezetvédelmi hatóság által meghatározott minősítési osztály szerinti követelmények biztosítására kötelezett, és biztosítania kell azt, hogy a minősítési engedély a közszolgáltatási szerződés hatályosságának ideje alatt folyamatosan fennálljon,

*c)*a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítására kötelezett, valamint a szükséges létszámú és képzettségű szakember alkalmazására kötelezett,

*d)*a közszolgáltatás folyamatos, biztonságos ellátásához szükséges fejlesztések és karbantartások elvégzésére kötelezett,

*e)*a közszolgáltatás körébe tartozó hulladék kezelésére meghatározott helyek és létesítmények igénybevételére kötelezett,

*f)*a nyilvántartási rendszer működtetésére kötelezett, és a közszolgáltatás teljesítésével összefüggő adatszolgáltatás rendszeres teljesítésére kötelezett,

*g)*a fogyasztók számára könnyen hozzáférhető ügyfélszolgálat és tájékoztatási rendszer működtetésére kötelezett,

*i)*a nyilvántartási, adatkezelési és adatszolgáltatási rendszer létrehozására és folyamatos működtetéséhez szükséges feltételek biztosítására kötelezett,

*j)*a fogyasztói kifogások és észrevételek elintézésére, ennek rendjének megállapítására kötelezett.

1. **A szerződés szerinti közszolgáltatási terület**

A Közszolgáltató a hulladékgazdálkodási közszolgáltatást a Megrendelő közigazgatási területén (Körmend város közigazgatási területe) látja el.

1. **Szerződés szerinti közszolgáltatás időtartama**

A felek jelen közszolgáltatási szerződést határozott időtartamra kötik, a közszolgáltató a hulladékgazdálkodási közszolgáltatást ***2021. január 1- 2025. december 31****.* közötti időtartamban köteles ellátni.

1. **A hulladékgazdálkodási közszolgáltatás ellátásával kapcsolatos jogok és kötelezettségek**

5.1. Szerződő felek vállalják, hogy a szerződés teljesítése során a hatékony feladatellátás érdekében kölcsönösen együttműködnek.

5.2. A Megrendelő kötelezettséget vállal arra, hogy az együttműködés keretében a szerződés teljesítése során:

A) a közszolgáltatás hatékony és folyamatos ellátásához szükséges információkat a Megrendelő részére szolgáltatja a Ht. m35.§ g) pontjában foglaltakra tekintettel,

B) egyeztet a Közszolgáltatóval a díjfizetésből kimaradó ingatlan használóiról,

C) a közszolgáltatás körébe nem tartozó hulladékgazdálkodási tevékenységek közszolgáltatással történő összehangolását elősegíti,

D)  a közszolgáltatásnak a településen végzett más közszolgáltatásokkal való összehangolását elősegíti,

E) a települési igények kielégítésére alkalmas hulladék gyűjtésére, szállítására, kezelésére szolgáló helyeket és létesítményeket meghatározza (lásd pl. szelektív hulladékgyűjtő szigetek helyének kijelölése),

F) biztosítja a közszolgáltató kizárólagos használati jogát az önkormányzati tulajdonban lévő hulladékgazdálkodási létesítmények vonatkozásában,

G) kötelezettséget vállal arra, hogy a hulladékgazdálkodásról szóló önkormányzati rendeletét a hatályos jogszabályokkal, valamint az Országos Hulladékgazdálkodási Közszolgáltatási Tervvel összehangolja, és a módosított rendeletet a Közszolgáltatónak elküldi,

H) a teljesítési igazolást –amennyiben annak kiállításának akadálya nincs - a Közszolgáltató felhívására, annak részére, a Közszolgáltató által kért határnapig megküldi,

1. biztosítja a közszolgáltatás ellátása során a hulladékgyűjtő jármű által bejárandó útvonalat, annak minden időjárási körülmény közötti járhatóságát, téli időszakban síkosságmentesítését. Megrendelő minden olyan körülményről,

amely a szolgáltatás ellátását befolyásolja, haladéktalanul értesíti Közszolgáltatót (pl.: útlezárások, építkezések),

J) felszólítja az ingatlanhasználókat a hulladékgazdálkodási közszolgáltatás igénybevételével kapcsolatos jogkövető magatartásra, továbbá tájékoztatja az ingatlanhasználókat a közszolgáltatással kapcsolatos információkról,

K)közreműködik az ún. zöldudvarok –lakossági, szelektíven gyűjtött hulladékok befogadására létrehozott hulladékudvarok – lakosság körében való népszerűsítésében, a lakosságot informálja a zöldudvarok létéről és igénybevételéről

L) törekszik olyan pályázatok benyújtására, amellyel a lakossági hulladék mennyisége – a lakosság szélesebb körű tájékoztatása révén – csökkenthető.

5.3. Közszolgáltató kötelezettséget vállal arra, hogy a kötelező közszolgáltatás során:

1. a közszolgáltatás folyamatos és teljes körű ellátását biztosítja a Megrendelő közigazgatási területén a mindenkori jogszabályi rendelkezések szerint,
2. törekszik arra, hogy a hulladékgazdálkodási tevékenységet a hulladékhierarchiára figyelemmel úgy válassza meg, hogy a Ht.-ben, illetve a hulladékgazdálkodási tervekben foglalt megelőzési, hasznosítási és ártalmatlanítási célkitűzések teljesülni tudjanak,
3. a Ht.-ben, valamint végrehajtási rendeletében meghatározott összegben céltartalékot képez és ennek tényét a környezetvédelmi hatóságnak igazolja,

D) biztosítja a közszolgáltatás teljesítéséhez szükséges mennyiségű és minőségű jármű, gép, eszköz, berendezés, valamint a szükséges létszámú és képzettségű szakember alkalmazását,

E) biztosítja a közszolgáltatás biztonságos teljesítéshez szükséges fejlesztések, beruházások és karbantartások elvégzését,

F) a közszolgáltatás körébe tartozó, lakosságtól összegyűjtött hulladékot kezeli,

G) a hulladékgazdálkodási létesítményeket a jogszabályoknak megfelelően üzemelteti,

H) a közszolgáltatással kapcsolatos jogszabályi előírásoknak megfelelő nyilvántartási rendszereket működtet, a hulladékgazdálkodási közszolgáltatás teljesítésével összefüggő adatszolgáltatásokat rendszeresen teljesíti, továbbá a hatóságokat a jogszabályi előírások szerint tájékoztatja,

I) az adatnyilvántartást az információs önrendelkezési jogról és az információszabadságról szóló 2011. évi CXII. törvényben és a végrehajtási rendeleteiben foglaltak alkalmazásával valamint az üzleti titokra vonatkozó jogszabályi és szerződéses rendelkezések betartásával végzi,

J) a fogyasztók számára könnyen hozzáférhető ügyfélszolgálati és tájékoztatási rendszert működtet és kezeli a fogyasztói panaszokat, észrevételeket,

K) az ügyfélszolgálaton a fogyasztói panaszokat felveszi, azokat nyilvántartja, a fogyasztóvédelmi jogszabályok szerinti határidőben kivizsgálja és a fogyasztót erről igazolható módon tájékoztatja. Meghatározza az általa nyújtott közszolgáltatással kapcsolatos kifogások és észrevételek, számlapanaszok elintézésének a rendjét.

L) a hulladékgazdálkodási közszolgáltatási szerződés hatályosságának ideje alatt biztosítja az OKTF által meghatározott minősítési osztály szerinti követelményeket és a minősítő okirat meglétét, illetve az NHKV Zrt. által kiadott megfelelősségi vélemény meglétét.

M) a hulladékgazdálkodási tevékenységéről a szerződés hatálya alatt legalább egyszer írásban beszámol a Megrendelőnek.

1. **A közszolgáltatás finanszírozása**

6.1. A Kormány a Ht. 32/A. § (1) bekezdésben meghatározott feladatokra az NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaságot (a továbbiakban: Koordináló szerv) jelölte ki.

1. A Koordináló szerv a közszolgáltató rendszeres adatszolgáltatása keretében megadott, az ellátott hulladékgazdálkodási közszolgáltatási feladatok fajtájára, tartalmára, mennyiségére és minőségére vetített szolgáltatási díjat fizet a Közszolgáltatónak a hatályos jogszabályok rendelkezései alapján.
2. A szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. A haszonanyag-értékesítésből eredő bevétel a Koordináló szervet illeti meg.
3. A Koordináló szerv a közszolgáltatási díjakra vonatkozó számlákat a 69/2016. (III. 31.) Korm. rendelet 20. § (1) bekezdés szerinti adatszolgáltatás alapján állítja ki.
4. A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.
5. A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.
6. A Koordináló szerv a 69/2016. (III. 31.) Korm. rendelet 20. § (1) bekezdés szerinti adatszolgáltatásból kiindulva megállapítja azon ingatlanok körét, amelyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a 69/2016. (III. 31.) Korm. rendelet 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.
7. Az előző bekezdés alapján rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a 69/2016. (III. 31.) Korm. rendelet 20. § (1) bekezdés szerinti adatszolgáltatást legkésőbb az értesítés kézhezvételét követő 8 napon belül. A korrekciót követően – a közszolgáltató eltérő adatszolgáltatása hiányában – a Koordináló szerv a közszolgáltatási díjat az ingatlantulajdonosnak számlázza ki.
8. A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.

6.2. Közszolgáltató a hulladékgazdálkodási közszolgáltatási tevékenységen kívül egyéb vállalkozási tevékenység folytatására annyiban jogosult, amennyiben ez nem veszélyezteti a Szerződés szerinti hulladékgazdálkodási tevékenység folyamatos és teljes körű ellátását, valamint amennyiben tevékenysége a Ht. vonatkozó rendelkezéseinek megfelel.

Amennyiben a hulladékgazdálkodási közszolgáltatás körébe nem tartozó tevékenységet is végez a Közszolgáltató, az egyes tevékenységeire olyan elkülönült nyilvántartást köteles vezetni, amely biztosítja az egyes tevékenységek átláthatóságát, valamint kizárja a keresztfinanszírozást. A Közszolgáltató az általa ellátott egyéb vállalkozási tevékenységek bevételeit, kiadásait, ráfordításait köteles a hulladékgazdálkodási közszolgáltatás bevételeitől, költségeitől, ráfordításaitól elkülönítetten, tételesen kezelni és nyilvántartani.

6.3. A hulladékgazdálkodási közszolgáltatás finanszírozásában a megrendelő közvetlenül nem vesz részt, a közszolgáltatást a Koordináló szerv által fizetett szolgáltatási díjból, támogatásokból, pályázati forrásokból kell finanszírozni.

A Koordináló szerv a közszolgáltatást igénybe vevőtől, vagy igénybevételére kötelezettől közvetlenül jogosult a hulladékgazdálkodási közszolgáltatási díjat beszedni. A közszolgáltatási díjról a Koordináló szerv negyedévente állít ki számlát.

6.4. A hulladékgazdálkodási közszolgáltatási díjat a Ht. 46-47.§-aiban foglaltak szerint a Magyar Energetikai és Közmű-szabályozási Hivatal javaslatának figyelembevételével a miniszter rendeletben állapítja meg. A Közszolgáltató és az Önkormányzat köteles a Hivatalnak minden olyan tájékoztatást és adatot megadni, amely a Hivatal hulladékgazdálkodási közszolgáltatási díjjal kapcsolatos díjelőkészítő és díjfelügyeleti tevékenységéhez szükséges.

6.5. A Koordináló szerv a számláját negyedévente bocsátja ki. A közszolgáltatás díját a számlán szereplő fizetési határidőn belül kell az ingatlanhasználónak a Koordináló szerv részére megfizetnie.

6.6. Ha Megrendelő a hulladékgazdálkodási közszolgáltatás igénybevételére kötelezettek részére   díjkedvezményt, mentességet, vagy ingyenességet állapít meg, a hulladékgazdálkodási közszolgáltatási díj ezáltal meg nem fizetett összegét a Koordináló szerv részére köteles megtéríteni.

6.7. A hulladékgazdálkodási közszolgáltatás igénybevételéért az ingatlanhasználót terhelő díjhátralék és az azzal összefüggésben megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek.

6.8. A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik és kezeli a közszolgáltatás keretében 2016. április 1. napja után keletkezett kintlévőségeket.

6.9. Az önkormányzati intézmények által kihelyezett lomhulladék elszállításáért az Önkormányzat díjat fizet, a díj mértéke a Közszolgáltató pályázatában foglaltakkal egyezően: nettó ……………………………FT/évi egyszeri lomtalanítás.

6.10. A körmendi szelektív hulladékgyűjtő szigetek (lásd 2.1.D pont) mellett szabálytalanul elhelyezett hulladékot szelektív hulladékgyűjtő szigetenként számítva évente 3 alkalommal a Közszolgáltató Megrendelőt terhelő díj felszámítása nélkül szállítja el, szelektív hulladékgyűjtő szigetenként számítva évi 3 alkalommal felül azonban a Közszolgáltató az alábbi díjat jogosult kiszámlázni a Megrendelőnek kizárólag abban az esetben, ha a szabálytalanul elhelyezett hulladék tulajdonosa (birtokosa) nem állapítható meg: nettó ……………………Ft/kg. A díjat a Megrendelő a Közszolgáltatónak a teljesítést követően kibocsátott számla alapján, a számla kiállításától számított 30 napon belül, átutalással fizeti meg. Fizetési késedelem esetén a Közszolgáltató lemond arról, hogy a késedelemből adódóan a késedelmi kamaton kívül más igényt érvényesítsen a Megrendelővel szemben. A számla kibocsátásának feltétele a Megrendelő által kiállított teljesítésigazolás megléte.

6.11.Körmenden, a Rába parton kihelyezett, összesen 2 db, egyenként 1100 l űrtartalmú hulladékgyűjtő konténer ürítése, cseréje a Közszolgáltató feladatát képezi jelen szerződésben foglaltak alapján, amelynek díja a Közszolgáltató ajánlatával egyezően nettó ……………………………FT/konténer/ürítés. A díjat a Megrendelő a Közszolgáltatónak a teljesítést követően kibocsátott számla alapján, a számla kiállításától számított 30 napon belül, átutalással fizeti meg. Fizetési késedelem esetén a Közszolgáltató lemond arról, hogy a késedelemből adódóan a késedelmi kamaton kívül más igényt érvényesítsen a Megrendelővel szemben. A számla kibocsátásának feltétele a Megrendelő által kiállított teljesítésigazolás megléte.

6.12. A 6.9-6.11. pont szerinti díjak a szerződés hatálya alatt csak a KSH által az előző évre vonatkozóan közzétett inflációs rátával emelkedhetnek. Az inflációs ráta mértékét a díjak emelése előtt a szerződő felek közösen rögzítik, írásban, enélkül a díjak nem emelhetőek meg.

1. **Alvállalkozók igénybevétele**

7.1. A Közszolgáltató a Közszolgáltató a közszolgáltatási szerződésben meghatározott célok elérése érdekében a hulladékgazdálkodási közszolgáltatás ellátására alvállalkozót vehet igénybe.

7.2. Az alvállalkozó kiválasztása, irányítása és a tevékenységének a felügyelete a Közszolgáltató feladata. A Közszolgáltató az alvállalkozó tevékenységéért felelősséggel tartozik. A Közszolgáltató közli a Megrendelővel, hogy Körmend város közigazgatási területén a ………………………………………….. alvállalkozóval kívánja teljesíti a közszolgáltatást a szerződés időtartama alatt.

7.3. A Közszolgáltató garantálja, hogy az alvállalkozó által ellátott tevékenységhez szükséges szakmai és a jogszabályokban megfogalmazott egyéb alkalmassági feltételekkel rendelkezik, és alkalmazásuk nem eredményezi a szolgáltatás minőségi szintjének csökkenését.

1. **A Szerződés módosítása és megszüntetése**

8.1**.** A közszolgáltatási szerződést a felek közös megegyezéssel módosíthatják.

8.2.Ha a közszolgáltatási szerződés megkötését követően alkotott jogszabály a megkötött szerződés tartalmát megváltoztatja, és a szerződés megváltozott tartalma valamelyik fél lényeges jogi érdekét sérti, ez a fél kérheti a bíróságtól a szerződés módosítását vagy a szerződést felmondhatja.

8.3.A Szerződés megszűnik:

a.) a Szerződés szerinti időtartam elteltével,

b.) a Közszolgáltató jogutód nélküli megszűnésével,

c.) felmondással

d.) a Felek közös megegyezésével

8.4. A Megrendelő a Szerződést a Ptk-ban meghatározott felmondási okokon túlmenően akkor mondhatja fel, ha a Közszolgáltató:

a.) a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét a bíróság vagy a hatóság jogerősen megállapította,

b.) a Szerződésben megállapított kötelezettségét neki felróható módon súlyosan megsértette, vagy

c.) nem rendelkezik érvényes minősítési engedéllyel és megfelelősségi véleménnyel.

8.5. A Közszolgáltató a Ptk-ban meghatározottakon túlmenően a hulladékgazdálkodási közszolgáltatási szerződést akkor mondhatja fel, ha

a.) a Megrendelő a szerződésben meghatározott kötelezettségét - a Közszolgáltató felszólítása ellenére - súlyosan megsérti, és ezzel a Közszolgáltatónak kárt okoz, vagy akadályozza a hulladékgazdálkodási közszolgáltatás teljesítését; vagy

b.) a Szerződés megkötését követően hatályba lépett jogszabály a Szerződés tartalmi elemeit úgy változtatja meg, hogy az a Közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

8.6. Amennyiben a szerződésszegés jellege nem zárja ki, a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 30 napon belül eleget tenni, vagy a szerződésszegést más, a másik fél által elfogadható módon orvosolni.

Amennyiben a szerződésszegő fél kötelezettségét a felszólítás ellenére sem teljesíti, a másik fél jogosult a Szerződést írásban felmondani.

8.7. A közszolgáltatási szerződés felmondási ideje 6 hónap.

8.8. Felek megállapodnak abban, hogy a Szerződés bármely oknál fogva történő megszűnéséig, (megszüntetésig) kötelesek egymással teljes körűen elszámolni, és a szerződés megszűnéséig (megszüntetéséig) kötelesek a szerződésből eredő kötelezettségeiket teljesíteni.

8.9. A Szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a Közszolgáltató a Megrendelőnek a hulladékgazdálkodási közszolgáltatási szerződés megszűnése napján átadja, Megrendelő ezen időpontig biztosítja a közszolgáltatás zavartalan ellátásához szükséges feltételeket.

1. **Egyéb általános rendelkezések**

9.1.Közszolgáltató felel mindazon károkért, amelyek neki felróható módon a jogszabályi előírások be nem tartásából, szerződéses kötelezettségei megszegéséből keletkeznek.

9.2. Jelen szerződésben nem szabályozott kérdésekben a Polgári Törvénykönyv és a vonatkozó hatályos szakmai jogszabályok (Ht.+ végrehajtási rendeletei) az irányadók.

9.3. Jelen szerződésből eredő jogvitákat szerződő felek elsődlegesen egymás közt, peren kívül kívánják rendezni. Peres jogvita esetén hatáskörtől függően a Soproni Járásbíróság, illetve a Győri Törvényszék illetékességének vetik alá magukat.

9.4. Szerződő Felek kötelezik magukat arra, hogy a Szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok tartalmát üzleti titokként kezelik, azokat kizárólag Szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magába azokat az információkat, adatokat, stb., amelyek a felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

9.5. A titoktartási kötelezettség nem vonatkozik törvény, illetve önkormányzati rendelet alapján a közérdekű és a közérdekből nyilvános adatokra, illetve az üzleti titok megismerését hatóságok, állami, önkormányzati szervek - beleértve az a Földművelésügyi Minisztériumot és az NHKV Zrt.-t is - számára biztosító rendelkezésekre.

**10. Záró rendelkezések**

10.1. Jelen szerződés 2021. január 1. napján lép hatályba, és hatálya 2025. december 31. napjáig tart.

10.2. A Szerződés egyes rendelkezéseinek érvénytelensége esetén a Szerződés egyéb részei érvényben maradnak.

10.3. A szerződés nyilvános.

10.4. Jelen megállapodás 2 eredeti példányban készült, melyet felek elolvastak, és mint akaratukkal mindenben megegyezőt, helybenhagyólag írtak alá.

Körmend, 2020………………………...

 **................................................................. …......................................................................**

 **Körmend Város Önkormányzata**

 **Megrendelő Közszolgáltató**

 **képviseletében képviseletében**

 **Bebes István polgármester**